Jgħidu li dan probabilment ifisser li r-riforma dwar il-pompi tal-petrol mhux se ssir L-organizzazzjoni Xellugija Żminijietna qalet li tinsab mħassba li l-kwistjoni tal-pompi tal-petrol ma ġietx imsemmija waqt il-laqgħa tal-kabinett li ffukat fuq l-ambjent." Żminijietna żiedet tgħid li "din tista' tkun indikazzjoni li l-ebda riforma mhu ser tidħol fis-seħħ". "Dan ifisser li aktar art ODZ se tiġi sagrifikata għall-iżvilupp ta’ pompi tal-petrol ta’ daqs fenomenali”. Żminijietna flimkien mal-Moviment Graffitti kienu fuq quddiem biex jikritikaw il-permessi ta' pompi tal-petrol li ħarġu u l-applikazzjonijiet pendenti minkejja li l-Gvern wiegħed li se jbiddel l-politika tal-pompi.